《久雨》
清代·铁保

久雨昼昏黑，余阴暧幽屋。天影逗明晦，云脚递伸缩。

枯杨发新姿，低藤下深绿。土花夹荒径，垣衣被墙木。

散发走广野，振衣睇层麓。潜蛟匝奔湍，激雷闭穷谷。

快意溯清流，开襟逆飞瀑。六合清气蟠，一吸欲满腹。

窅然发浩吟，环坐媚幽独。

作者简介：（1752—1824）满洲正黄旗人，栋鄂氏，字冶亭，一字梅庵。乾隆三十七年进士。授吏部主事，历郎中、侍讲学士、礼部侍郎等官。嘉庆时官至两江总督，因水患降级，又因知县李毓昌被毒死案，革职发往乌鲁木齐效力。再起后迁至吏部尚书，又因在喀什噶尔受人蒙蔽事革职。道光初，以三品卿衔休致。工书法，精医学。有《惟清斋集》。